b'\n_START_ARTICLE_\n\xc5\xa0entilj v Slovenskih goricah\n_START_SECTION_\nLega\n_START_PARAGRAPH_\n\xc5\xa0entilj le\xc5\xbei v zahodnih  Slovenskih goricah, ob reki  Muri in ima okoli 1300 prebivalcev. Severno od  naselja je mednarodni mejni prehod.\n_START_SECTION_\nZgodovina\n_START_PARAGRAPH_\nV Antiki je tod vodila rimska cesta proti  Flavii Solvi ob kateri so bogata arheolo\xc5\xa1ka najdi\xc5\xa1\xc4\x8da. \xc5\xbdupnijska cerkev sv. Egidija se prvi\xc4\x8d omenja leta 1329. Leta 1532 so jo izropali Turki. Do leta 1784 je spadala v jareninsko \xc5\xbeupnijo. Sedanja klasicisti\xc4\x8dna stavba je bila sezidana leta 1810. Marijin kip na glavnem oltarju je delo baro\xc4\x8dnega kiparja. V kraju je spomenik borcem za slovensko dr\xc5\xbeavo.'